ועדת העבודה, הרווחה והבריאות, כנסת 19, פרוטוקול מספר 28, 2013-06-10 10:30

חיים כץ: בוקר טוב.

חיים כץ: יום שני בשבוע, ב' בתמוז, 10 ביוני 2013, ואני מתכבד לפתוח את ישיבת ועדת העבודה, הרווחה והבריאות.

חיים כץ: הנושא: מימוש הזכות לנופשון לילדים עם צרכים מיוחדים, המשולבים בחינוך הרגיל בקייטנות הקיץ.

חיים כץ: במושב הקודם חברת הכנסת אורלי לוי ניהלה את הישיבה - - -

<וילמה מאור: בכנסת הקודמת.

חיים כץ: בכנסת הקודמת.

חיים כץ: טוב, זה גם במושב - - -, לא?

<וילמה מאור: - - -

חיים כץ: טוב, אז בכנסת הקודמת חברת הכנסת אורלי לוי ניהלה את הישיבה, ובואי, תעלי את כל מה שסיכמת, אם את זוכרת.

אורלי לוי אבקסיס: כן.

אורלי לוי אבקסיס: בוא, נשים על השולחן:

אורלי לוי אבקסיס: אנחנו מדברים על ילדים שמשולבים במערכת החינוך הפורמלית.

אורלי לוי אבקסיס: ילדים שלאורך השנים, לאורך השנה, בעצם משרד החינוך מעביר את תקציב הסייעות.

חיים כץ: לא "בעצם", הוא מעביר.

אורלי לוי אבקסיס: מעביר.

אורלי לוי אבקסיס: מעביר, חלקי 12 חודשים, וזה אמור לממן את הסייעות.

אורלי לוי אבקסיס: עכשיו, מה שקורה הוא שבתקופת הקיץ יש את הקייטנות, חלקן קייטנות שמוכרות על ידי משרד הרווחה ומשרד החינוך.

אורלי לוי אבקסיס: ולצערנו הרב, אותם ילדים, שלאורך כל השנה, היו ביחד עם חבריהם, השתלבו, היו חלק בלתי נפרד אינטגראלי מאותה חברה, מוצאים את עצמם מחוץ לנופשונים, מחוץ לקייטנות הללו.

אורלי לוי אבקסיס: כאשר ניהלנו פה את הדיון, בכנסת הקודמת, מסתבר שהשלטון המקומי - - -

<קריאות: - - -

אורלי לוי אבקסיס: ואז גילינו שמשרד החינוך, אכן מעביר את הכסף לסייעות - -

<קריאה: 12 חודשים.

אורלי לוי אבקסיס: - - 12 חודשים בשנה.

אורלי לוי אבקסיס: לצערנו הרב, גילינו שהשלטון המקומי לוקח את החודשיים של החופש הגדול, אולי משלם בו את ה-matching או אני לא יודעת מה הוא עושה.

אורלי לוי אבקסיס: בסופו של דבר, הגענו לאיזשהו הסדר, אבל לא כלפי כל הילדים בעלי הצרכים המיוחדים.

אורלי לוי אבקסיס: זה יותר הקיף דווקא את האוטיסטים, שהם היו הראשונים שפנו אלינו.

אורלי לוי אבקסיס: אני חשבתי שבזה תמה שליחותנו כוועדה, כי שמו לב ללקונה, תיקנו אותה.

אורלי לוי אבקסיס: הרי סביר להניח שבשנה הבאה, בחופש הגדול הבא, תתעורר אותה בעיה אם לא יטפלו בה לאורך זמן.

אורלי לוי אבקסיס: מסתבר, עברה שנה, אנחנו נתקלים באותה בעיה, ושוב פעם בנושא הרוחבי.

אורלי לוי אבקסיס: מה שאנחנו מבקשים לעשות או מה שאני מבקשת, אדוני היושב-ראש, אחת ולתמיד, לקבוע פה נהלים, ולבקש מהמשרדים השונים לקחת - - -

חיים כץ: אנחנו לא קובעים נהלים – לבקש נהלים.

אורלי לוי אבקסיס: לבקש נהלים, לבקש מהמשרדים השונים.

אורלי לוי אבקסיס: אני יכולה להגיד שדיברתי כבר עם משרד החינוך, הם אמרו שהם ימליצו – הנה, נמצאת פה גם הגברת רעיה לוי גודמן – וייתנו הוראה חד משמעית לכך שהכספים האלה יועברו, ויוכלו, אותם ילדים, בעלי צרכים מיוחדים, להשתמש באותן סייעות גם בחודשי הקיץ או בכספים, לפחות, שיהיה להם ליווי.

אורלי לוי אבקסיס: ויוכלו להשתמש באותן קייטנות מסובסדות, ביחד עם החברים שלהם.

אורלי לוי אבקסיס: אנחנו צריכים לשמוע מה אומר משרד הרווחה בנוגע לזה.

אורלי לוי אבקסיס: כי לא ייתכן שכשמגיע החופש הגדול, דווקא הימים של שילוב חברתי, באמת אמיתי, שבו גם יש כיף, לא רק לימודים, אנחנו נחריג את אותם ילדים בעלי צרכים מיוחדים.

אורלי לוי אבקסיס: הייתי רוצה לשמוע את המשרדים, והייתי רוצה לשמוע שיש פתרון, ושהפתרון הזה יחזיק זמן, ולא ניפגש פה, עוד פעם, לקראת החופש הגדול בשנה הבאה.

אורלי לוי אבקסיס: תודה.

חיים כץ: משרד הרווחה.

חיים כץ: לפרוטוקול – שם ותפקיד.

<לילי אבירי: לילי אבירי.

<לילי אבירי: אני מנהלת השירות לטיפול באדם עם אוטיזם.

<לילי אבירי: לצערי, אני באתי לכאן, אני לא מייצגת את כל המשרד, כי ראינו את חומר הרקע שנשלח, ובעצם זה מתייחס לילדים האוטיסטים.

<לילי אבירי: אז מה שאני רוצה להגיד לכם כרגע, לגבי הילדים האוטיסטים: אני לא יודעת בדיוק מה, אבל אנחנו סידרנו ומסדרים, ויש לנו נוהל עבודה, והמחלקות פותחות, שולחות - - -.

<לילי אבירי: ואם יש בעיה - - -

חיים כץ: ולמה אנחנו צריכים לעשות דיון?

<לילי אבירי: אני לא יודעת.

<קריאה: לא - - -

<לילי אבירי: לגבי הרווחה, לגבי האוטיסטים, אני לא יודעת למה אנחנו צריכים - - -

אורלי לוי אבקסיס: אני רוצה לומר משהו: בשנה שעברה הובטח – ואפשר להוציא מהפרוטוקול – שההסדר יהיה כללי לגבי כל הילדים בעלי הצרכים המיוחדים.

אורלי לוי אבקסיס: אני לא באתי להיות פה נציגה רק של האוטיסטים.

אורלי לוי אבקסיס: יש בפרוטוקול – אני תיכף אביא, ומה שמסומן אצלי – בגלל שזה היה דיון מהיר והיה קצר בזמן, אי אפשר היה למצוא באמת את התשתית, לתת פתרון לכולם.

אורלי לוי אבקסיס: אני לא רוצה להיות זו שנושאת רק את הכובע של האוטיסטים.

אורלי לוי אבקסיס: יש גם בעלי צרכים מיוחדים אחרים, וגם להם צריך לדאוג.

חיים כץ: טוב, בואי נתחיל להתמקד ונשחק בקצר.

חיים כץ: לא במשפטים ארוכים, במשפטים קצרים.

אורלי לוי אבקסיס: בסדר גמור.

חיים כץ: האוטיסטים, את אומרת, בסדר.

<לילי אבירי: כן.

חיים כץ: מאה אחוז.

חיים כץ: עורכת-הדין טל גרנות מאלו"ט, מה קורה אצלכם?

<טל גרנות: אוקיי.

<טל גרנות: אז יש באמת שני נושאים: יש את משרד הרווחה, ויש את משרד החינוך.

<טל גרנות: לגבי משרד הרווחה - - -

חיים כץ: משרד החינוך, לגבי האוטיסטים, בסדר?

חיים כץ: מי פה ממשרד החינוך?

אורלי לוי אבקסיס: הגברת רעיה לוי גודמן.

<רעיה לוי גודמן: רעיה לוי גודמן, מנהלת אגף חינוך מיוחד.

<רעיה לוי גודמן: אנחנו בסדר כלפי כל הלקויות.

חיים כץ: זאת אומרת, אתם בסדר.

חיים כץ: וואלה, אם הכול - - -

<רעיה לוי גודמן: מה שאנחנו התחייבנו בוועדה הקודמת זה שאנחנו נוציא נוהל לרשויות, תזכורת שהכסף מועבר.

<רעיה לוי גודמן: אכן, משרד החינוך מעביר ל-12 חודשים.

<רעיה לוי גודמן: ב-13 למארס אני הוצאתי תזכורת לכל הרשויות המקומיות שהכסף מועבר, והם צריכים לאפשר לכל הילדים עם הצרכים המיוחדים להשתלב בקייטנות מפוקחות.

<רעיה לוי גודמן: בתחילת יוני, מנכ"לית המשרד הוציאה תזכורת נוספת לרשויות המקומיות, על מנת שהדברים, בקיץ הזה, יעבדו כמו שצריך.

חיים כץ: מאה אחוז.

<טל גרנות: כן, באמת, הגברת רעיה לוי גודמן הוציאה הבהרה.

<טל גרנות: ובעצם, ממשרד החינוך, מה שביקשנו, זה איזושהי הבהרה, מה קורה לגבי החופשות במהלך השנה, וגם מה קורה לילדים משולבים בקיץ שלא הולכים לקייטנות.

<טל גרנות: איך הם יכולים לממש את הזכות הזאת, לסייעת, שלא דרך קייטנות, כי הכסף באמת מועבר ל-12 חודשים, גם עבור הקיץ.

<טל גרנות: אז האם יש דרך, ומהי הדרך.

<טל גרנות: ומול משרד הרווחה - - -

חיים כץ: זו לא הכותרת של הישיבה הזאת – "מימוש הזכות לנופשון - - -".

<טל גרנות: לא - - -

חיים כץ: מה את אומרת לי "לא"?

<טל גרנות: אוקיי.

חיים כץ: את עורכת דין.

חיים כץ: "מימוש הזכות לנופשון לילדים עם צרכים מיוחדים, המשולבים בחינוך הרגיל בקייטנות הקיץ".

חיים כץ: עזבי מה שביקשתי מעבר.

חיים כץ: הבעיה, עכשיו, אני רוצה לדעת מה קורה בעניין הזה.

שולי מועלם-רפאלי: ועם כלל הילדים.

חיים כץ: אין לך מה להגיד.

חיים כץ: כן, גברתי, לפרוטוקול – שם ותפקיד.

<נעמי מורביה: נעמי מורביה, יושבת-ראש מטה מאבק הנכים, ויושבת כאן כנציגת פורום ארגוני הנכים.

<נעמי מורביה: אני מוצאת שהחוק ממש יפה ותפור כהלכה.

<נעמי מורביה: יש לי רק שאלה אחת קטנה: מי יבטיח שאכן אותם ילדים, עם הקייטנות, שמגיעים - - -

חיים כץ: אני לא שומע.

<נעמי מורביה: אני שואלת, מי אכן תוקע לידינו שאותם ילדים המגיעים במסגרת הקייטנה הממומנת אכן יוכנסו לבריכה או למתקן, שאליו הם אמורים להיכנס.

<נעמי מורביה: וזה חסר לי כאן, בחוק, את - - -

חיים כץ: החוק לא יורד לפרטים מי ייקח את הילד לבריכה.

<נעמי מורביה: לא, איזו בריכה תרשה לו להיכנס.

חיים כץ: ייכנס.

חיים כץ: אם הוא בא עם ילדים רגילים, ייתנו לו להיכנס.

חיים כץ: ואם לא, היינו כבר שומעים.

חיים כץ: כן, גברתי.

<יוליה בן משה: יוליה בן משה, אימא לילד עם מוגבלות, ומנהלת עמותת "כל הזכויות".

<יוליה בן משה: אין פה אף אחד בשם הרשויות המקומיות, - -

חיים כץ: כן, זו השאלה הבאה.

<יוליה בן משה: - - ואני יכולה לספר על מקרה טרי מאתמול: משפחה מירושלים שפונה אליי, אני מפנה אותה לרשות המקומית, והרשות המקומית אומרת לה: באופן עקרוני את צודקת, אבל השיבוץ לסייעות, לקיץ הזה, כבר נגמר.

חיים כץ: הנה, הגיע נציג הרשויות המקומיות.

<יוליה בן משה: עכשיו, רק צריך לדעת שיהיה קיץ קשה.

<יוליה בן משה: זו משפחה מ"וראייטי", למשל.

<יוליה בן משה: עד עכשיו הילד היה ב"וראייטי".

<יוליה בן משה: העמותות מתקשות לממן את הקייטנות האלה, ולכן הילדים הולכים אל הרשויות המקומיות, והרשויות המקומיות - - -

שולי מועלם-רפאלי: איפה הסייעת שלו, של כל השנה?

שולי מועלם-רפאלי: היא לא אמורה להמשיך איתו גם לחודשי הקיץ?

<יוליה בן משה: הגברת רעיה לוי גודמן תתייחס.

<יוליה בן משה: היא לא בהכרח אמורה ללוות אותו בקיץ, זו ההתייחסות שלכם.

שולי מועלם-רפאלי: הבנתי.

<יוליה בן משה: זו התשובה שהיא קיבלה ברשות המקומית: בעיקרון את - - -

חיים כץ: אדוני, נציג הרשויות המקומיות, כולם אומרים שהכול בסדר: מעבירים את הכספים, אין טענות, הכול גן עדן.

חיים כץ: הרשויות המקומיות, בכסף שמקבלות, שוטף ל-12 חודשים, נותנות את השירות?

חיים כץ: תסתכל על הכותרת של הצעת החוק, שתבין.

<פיני קבלו: לא, לא, אני מבין.

<פיני קבלו: מה שבעצם לי נאמר על ידי הגורמים, שכל מה שיוסכם עם משרד החינוך ועם משרד האוצר יחייב אותנו.

<פיני קבלו: וגם אנחנו צמודים להסכמי עבודה או להסכמים עם אותם עובדים.

<פיני קבלו: אלה, פחות או יותר, הדברים - - -

חיים כץ: זאת אומרת, אם היא תפנה, כמו שהגברת הזאת אמרה: אני רוצה אחת, שתיים, שלוש, אתם לא תגידו: אין סייעת, כן סייעת, את הכסף קיבלתם.

שולי מועלם-רפאלי: אם הכסף עובר ממשרד החינוך, אתם מחויבים - - -

<פיני קבלו: אם נקבל נהלים ממנכ"ל משרד החינוך, נקבל נהלים - - -

חיים כץ: קיבלתם.

<קריאה: קיבלתם - - -

שולי מועלם-רפאלי: קיבלתם במארס וקיבלתם ביוני.

<רעיה לוי גודמן: יש לכם את הנהלים, יש לכם את התקציבים.

חיים כץ: הוא הגיע מאוחר, הוא עוד לא בתוך המגרש.

חיים כץ: אבל לא נורא.

חיים כץ: כן, אדוני.

<משה רוטמן: שמי משה רוטמן, מזכ"ל ארגון הפעולה של הנכים, אבא לילד מונשם ומשותק שמשולב במערכת החינוך הרגילה, ובהצטיינות יתירה.

<משה רוטמן: ואני שואל ממקומם של הנכים הקשים שאין להם קייטנות – לא היו להם קייטנות, ולא יהיו להם קייטנות.

<משה רוטמן: אותם רגעי חדווה שאותו מלווה, ואני אנהג את האוטו שייסע איתו לים או לסרט או לכל מיני פעילויות בקיץ, איפה הם, כל הנכים הקשים, הילדים?

חיים כץ: תקשיב, אנחנו מתעסקים בנושא אחד.

חיים כץ: אני לא אומר שהכול טוב, ואני לא אומר שפתרו הכול.

חיים כץ: אבל כשאני מתעסק בנושא אחד, אני אפתור אותו.

חיים כץ: ואם אני אעזוב הכול ואלך לנושאים הקשים, גם זה לא יהיה.

<משה רוטמן: אדוני, המשאבים הועברו - - -

חיים כץ: בסדר.

<משה רוטמן: המשאבים הועברו - - -

חיים כץ: בסדר, הבנתי.

<משה רוטמן: יש את המשאבים.

חיים כץ: הבנתי מה שאתה אומר.

<משה רוטמן: יש את המשאבים.

חיים כץ: טוב, הבנתי מה שאתה אומר.

<משה רוטמן: תודה לך.

שמעון סולומון: אפשר משפט?

חיים כץ: כן, ודאי.

שמעון סולומון: לגבי מה שהעירה הגברת נעמי מורביה, מה שאמרת מקודם – אם במידה באמת זה יעבור, אני חושב שזה כבר קשור למשהו שהוא אי כיבוד החוק.

שמעון סולומון: אז אני חושב שבמקרים כאלה – הלוואי שנגיע לזה – אבל אם ובמקרה יהיו בשטח חריקות כאלה, את צריכה: אל"ף, יש את הרשויות שצריך לפנות אליהן.

שמעון סולומון: בי"ת, את יכולה לראות בנו, פה, ככתובת.

שמעון סולומון: פשוט להרים טלפון, לדבר, לראות ולבדוק.

<נעמי מורביה: לפני שבועיים, בבריכה, במבועים - - -

חיים כץ: תני לו את הטלפון, הוא יהיה הנציג שלנו.

חיים כץ: הוא יטפל בזה.

חיים כץ: תני לו, תני לו.

שמעון סולומון: בשמחה רבה.

חיים כץ: בשמחה רבה.

חיים כץ: אוקיי, מאחר ואנחנו כנראה שהיינו צריכים לעשות בדיקת יתר לפני שקבענו את הישיבה הזאת, - - - לא עשינו ישיבה מוקדמת, ועל פניו נראה שהכול בסדר - - -

אורלי לוי אבקסיס: לא, ממש לא, אדוני.

אורלי לוי אבקסיס: אני רוצה לומר משהו.

חיים כץ: בבקשה.

אורלי לוי אבקסיס: הגברת רחל שרביט הייתה פה בפעם שעברה.

אורלי לוי אבקסיס: אני לא מבינה למה היא לא נמצאת.

אורלי לוי אבקסיס: אני לא מבינה למה היא שלחה רק את מי שאחראי על תחום האוטיסטים.

אורלי לוי אבקסיס: זה תמיד, לצערי הרב, ולפעמים אני מרגישה שאנחנו משמשים כלי - - -

חיים כץ: גם אלו"ט אמרה שהכול בסדר.

<זיו מגור: לא, ולא אמרנו את זה - - -.

<זיו מגור: לא אמרנו את זה.

<קריאה: כי אלו"ט זה האוטיסטים.

<קריאה: כי אלו"ט זה רק האוטיסטים.

<קריאה: לא, לא - - -

אורלי לוי אבקסיס: אבל הם עדיין אומרים שלא הכול בסדר.

אורלי לוי אבקסיס: צריך לזכור, משרד הרווחה - - -

חיים כץ: מי אומר?

<קריאה: אלו"ט.

אורלי לוי אבקסיס: אפילו אלו"ט אומרת שלא הכול בסדר, דרך אגב.

אורלי לוי אבקסיס: אבל אותה טענה הייתה פה גם בשנים שעברו, בשנה שעברה, לפחות.

אורלי לוי אבקסיס: ישנו חתך של ילדים, שאני לא רוצה לעשות הפרדה, כי לאלה יש לובי חזק ולאלה לובי פחות חזק, ואני אהיה פה איזשהו כלי של לובי מסוים – ממש לא, אדוני היושב-ראש.

אורלי לוי אבקסיס: אני רוצה רק לפתור את זה אחת ולתמיד.

אורלי לוי אבקסיס: שייתן הוראה.

אורלי לוי אבקסיס: הרי גם לא מדובר בסכומים גדולים.

אורלי לוי אבקסיס: בואו נשים את זה על השולחן.

אורלי לוי אבקסיס: מאחר שיש לנו גם את העניין של הסייעות, אנחנו מדברים פה על סבסוד בערך של 500 שקל לקייטנה.

אורלי לוי אבקסיס: בין 500 ל-800 - - -

חיים כץ: לילד.

אורלי לוי אבקסיס: לילד.

חיים כץ: כמה ילדים יש?

אורלי לוי אבקסיס: עכשיו, השאלה כמה גם ירצו לנצל.

אורלי לוי אבקסיס: יכול להיות שלא כולם ירצו לנצל.

אורלי לוי אבקסיס: ומי - - -

חיים כץ: כולם ירצו לנצל.

חיים כץ: כמה ילדים יש?

אורלי לוי אבקסיס: אנחנו מדברים על סביבות 4,000, אם אינני טועה.

אורלי לוי אבקסיס: 2,000 אוטיסטים ועוד - - -

<רעיה לוי גודמן: יש במערכת החינוך המשלבת - -

שולי מועלם-רפאלי: ברגיל.

<רעיה לוי גודמן: - - 11 אלף תלמידים משולבים עם לקויות מורכבות.

אורלי לוי אבקסיס: אנחנו מדברים על גילאים מסוימים.

אורלי לוי אבקסיס: אנחנו לא מדברים על - - -

<רעיה לוי גודמן: מגיל שלוש עד גיל 18.

אורלי לוי אבקסיס: עכשיו, כשאנחנו מדברים על הקייטנות, אנחנו לא מדברים על הקייטנות של הגילאים היותר מאוחרים, כי שם כמעט ואין קייטנות – בוא נשים את זה על השולחן.

אורלי לוי אבקסיס: אנחנו מדברים על בית הספר היסודי, שזה גם המקום שבו נרקמים יחסי החברה, ונבנה גם ומעוצב אופיו של הילד, וזה חשוב מאוד לתת לו את הכלים האלה, להיות איתם גם בשעות הנעימות.

אורלי לוי אבקסיס: ולכן אנחנו מדברים על סביבות 4,000 ילדים: כ-2,000 אוטיסטים, עוד 2,000 של - - -

חיים כץ: בסדר, 11 אלף.

חיים כץ: לא 4,000 – 11 אלף.

אורלי לוי אבקסיס: אנחנו מדברים פה על סביבות תוספת - - -

חיים כץ: חמישה וחצי מיליון שקל.

אורלי לוי אבקסיס: בדיוק.

חיים כץ: זה 11 אלף.

אורלי לוי אבקסיס: נכון.

<קריאה: ולא כולם מנוצלים, אם ניקח את המקסימום.

חיים כץ: 11 אלף זה חמישה וחצי מיליון שקל.

אורלי לוי אבקסיס: זה לא 11 אלף.

אורלי לוי אבקסיס: למה 11 אלף?

אורלי לוי אבקסיס: אנחנו מדברים על 4,000.

אורלי לוי אבקסיס: לקחת עד גיל 18?

חיים כץ: תקשיבי, 11 אלף, מה שהיא אמרה - - -

<רעיה לוי גודמן: גג.

אורלי לוי אבקסיס: אבל זה גג.

<רעיה לוי גודמן: גג.

חיים כץ: 11 אלף גג.

חיים כץ: לפי 500 - - -

אורלי לוי אבקסיס: את יכולה להגיד לנו כמה - - -

<רעיה לוי גודמן: זה עם כל ילד - - -

חיים כץ: חברת הכנסת אורלי לוי אבקסיס, 11 אלף לפי 500 שקל לחודש זה חמישה וחצי מיליון שקל.

<יוליה בן משה: שקיימים.

חיים כץ: עכשיו, מה את מבקשת?

חיים כץ: אני לא מבין.

חיים כץ: מה את רוצה, שבסיכום הזה של הדיון, שתוכלי לצאת ולהגיד: מרוצה אני.

אורלי לוי אבקסיס: אני מודה לך מאוד.

אורלי לוי אבקסיס: אני רוצה שכל ילד, שהוא בעל צרכים מיוחדים, - - -

חיים כץ: למי אנחנו פונים?

אורלי לוי אבקסיס: שייפנה למשרד הרווחה, כמובן.

שולי מועלם-רפאלי: משרד הרווחה.

<פיני קבלו: - - - משרד החינוך.

חיים כץ: איפה משרד הרווחה?

שולי מועלם-רפאלי: אבל הם שלחו רק - - - האוטיסטים, זה בדיוק - - -

אורלי לוי אבקסיס: אבל הם שלחו רק את נציגת האוטיסטים.

אורלי לוי אבקסיס: הם עושים את זה כל הזמן.

<קריאה: יש חוזה, יש חוזה, אין יישום.

<קריאה: אני לא יודעת.

<לילי אבירי: לא, אני אגיד לך מה: הכותרת נכתבה אבל - - -

אורלי לוי אבקסיס: בעלי צרכים מיוחדים.

שולי מועלם-רפאלי: ילדים בעלי צרכים - - -

<קריאה: זה לא רק - - -

חיים כץ: סליחה, גברת, משרד הרווחה.

אורלי לוי אבקסיס: תאמיני לי, אני מעוניינת בשיתוף עם - - - אבל - - -

חיים כץ: חברת הכנסת אורלי לוי, אנחנו נוציא מכתב מהוועדה שצר לנו שמשרד הרווחה, לדיון שהוזמן בגלל מחשבות שייתכן שלא בסדר עם ילדים, פרט לאוטיסטים.

חיים כץ: משרד הרווחה שלח רק את נציגי האוטיסטים.

חיים כץ: אנחנו מבקשים מהם: אחת, שתיים, שלוש, ארבע.

חיים כץ: ולא, נעשה דיון נוסף בעניין הזה, ונבקש מהאוטיסטים לא לבוא.

חיים כץ: תודה רבה, הישיבה נעולה.

<יוליה בן משה: מי הכתובת?

חיים כץ: סליחה.

חיים כץ: תשבי עם הגברת וילמה מאור, תנסחו מכתב, נוציא מכתב.

<פיני קבלו: אדוני, אני רק אומר שאנחנו נפעיל - - -

חיים כץ: אתה יכול להגיד מה שאתה רוצה, נגמרה הישיבה.